ಹತ್ತೊಂಭತ್ತನೇ ಶತಮಾನದವರೆಗೆ, ಸಂಗೀತ ವಾದ್ಯಗಳು ಹೇಗೆ ಹುಟ್ಟಿಕೊಂಡವು ಎನ್ನುವ ಪೌರಾಣಿಕ ಕಥೆಗಳ ಜೊತೆ ಯುರೋಪಿಯನ್ನರು ಬರೆದ ಸಂಗೀತದ ಇತಿಹಾಸ ಪ್ರಾರಂಭವಾಗುತ್ತದೆ. ಇವುಗಳ ಇತಿಹಾಸವು ಕೈನ್‌ ರಾಜವಂಶಸ್ಥ ಜುಬಾಲ್‌ನಿಂದ ಪ್ರಾರಂಭವಾಗುತ್ತದೆ. ಇವನನ್ನು "ಹಾರ್ಪ್‌ ಮತ್ತು ಆರ್ಗನ್‌ ಮುಂತಾದ ಉಪಕರಣಗಳ ಜನಕ" ಎಂದು ಕರೆಯಲಾಗುತ್ತದೆ. ಪಾನ್ ಎಂಬುವವನು ’ಪಾನ್‌ ಪೈಪ್‌’ ಅನ್ನು ಕಂಡುಹಿಡಿದವನಾಗಿದ್ದಾನೆ. ಮರ್ಕ್ಯೂರಿ ಎಂಬುವವನು ಒಣಗಿಸಿದ ಆಮೆಯ ಚಿಪ್ಪನ್ನು ಮೊದಲ ’ಲೈರ್’ಕಂಡುಹಿಡಿದನು. ಆಧುನಿಕ ಇತಿಹಾಸಗಳು ಮಾನವಶಾಸ್ತ್ರೀಯ ಕಲ್ಪನೆಯ ಜೊತೆ ಪೌರಾಣಿಕ ಕಥೆಗಳನ್ನು ಬದಲಿಸಿವೆ, ಕೆಲವೊಮ್ಮೆ ಪುರಾತನ ಪುರಾವೆಗಳು ತಿಳಿಸುತ್ತವೆ. ಸಂಗೀತ ವಾದ್ಯಗಳನ್ನು ವ್ಯಾಖ್ಯಾನಿಸುವ ಯಾವುದೇ "ಆವಿಷ್ಕಾರ" ಇಲ್ಲ ಎಂದು ವಿಧ್ವಾಂಸರು ಒಪ್ಪಿಕೊಳ್ಳುತ್ತಾರೆ ಇದರಿಂದ "ಸಂಗೀತ ವಾದ್ಯಗಳು" ಪದದ ವ್ಯಾಖ್ಯೆ ವಿದ್ವಾಂಸರಿಗೆ ಮತ್ತು ಶೋಧನಾಕಾರರಿಗೆ ಸಂಪೂರ್ಣವಾಗಿ ವಸ್ತು ನಿಷ್ಠವಾಗಿದೆ. ಉದಾಹರಣೆಗೆ, "ಹೊಮೊ ಹ್ಯಾಬಿಲ್ಲಿ" ಗಳು ತಮ್ಮ ದೇಹವನ್ನು ಬಡಿದುಕೊಳ್ಳುವ ಮೂಲಕ ಸಂಗೀತ ಸಾಧನಗಳ ಬದಲಾಗಿ ಸಂಗೀತವನ್ನು ಹೊರಡಿಸುವುದನ್ನು ಕಲಿತುಕೊಂಡಿದ್ದರು.

ರ್ಯಾಟಲ್ಸ್, ಸ್ಟಾಂಪರ್ಸ್ ಮತ್ತು ವಿವಿಧ ರೀತಿಯ ಡ್ರಮ್‍ಗಳು ಮಾನವ ಶರೀರದ ಬಾಹ್ಯ ಮೊದಲ ಸಾಧನಗಳಲ್ಲಿ ಪರಿಗಣಿಸುವ ವಾದ್ಯಗಳಾಗಿವೆ. ನೃತ್ಯದಂತಹ ಭಾವನಾತ್ಮಕ ಸಂಗತಿಗಳಿಗೆ ಧ್ವನಿ ಒದಗಿಸುವ ಮಾನವರ ಅಂತಃಪ್ರೇರಣೆಯ ಕಾರಣದಿಂದ ಇಂತಹ ಮೊದಲ ವಾದ್ಯಗಳು ಕಾಣಿಸಿಕೊಂಡವು. ಕೆಲವು ಸಂಸ್ಕೃತಿಗಳು ಅವರ ಸಂಗೀತ ವಾದ್ಯಗಳಿಗೆ ಅನುಷ್ಠಾನ ಕಾರ್ಯಗಳನ್ನು ನಿಗದಿಪಡಿಸಿದವು. ಆ ಸಂಸ್ಕೃತಿಗಳು ಹೆಚ್ಚು ಸಂಕೀರ್ಣ ಘರ್ಷಣ ವಾದ್ಯಗಳನ್ನು ವಿಕಾಸಗೊಳಿಸಿದವು ಮತ್ತು ರಿಬ್ಬನ್ ರೀಡ್ಸ್, ಕೊಳಲುಗಳು, ಮತ್ತು ಕಹಳೆಗಳಂತಹ ವಾದ್ಯಗಳನ್ನು ಅಭಿವೃದ್ಧಿ ಪಡಿಸಿದವು. ಆಧುನಿಕ ಕಾಲದಲ್ಲಿ ಬಳಸಲಾಗುವ ವಾದ್ಯಗಳನ್ನು ಯಾವ ರೀತಿ ಬಳಸುತ್ತಿದ್ದಾರೆಯೋ ಅದಕ್ಕೆ ಭಿನ್ನವಾಗಿ ಈ ವಾದ್ಯಗಳನ್ನು ಬಳಸಲಾಗುತ್ತಿತ್ತು. ರಷ್ಯಾದ ಅತ್ಯಂತ ಪೂರ್ವ ಭಾಗದ ಚುಂಕ್ಚಿ ಜನರಿಗೆ, ಮೆಲನೇಷಿಯದ ಸ್ಥಳೀಯ ಜನರಿಗೆ ಮತ್ತು ಆಫ್ರಿಕಾದ ಬಹಳಷ್ಟು ಜನಾಂಗದವರಿಗೆ ಇದು ಧಾರ್ಮಿಕವಾಗಿ ಡ್ರಮ್ ಮುಖ್ಯ ಪಾತ್ರವನ್ನು ಪಡೆದಿದೆ. ನಿಜವಾಗಿಯೂ, ಡ್ರಮ್‍ಗಳು ಆಫ್ರಿಕನ್ ಜನಾಂಗದವರ ಮುಖ್ಯ ಸಂಗೀತ ವಾದ್ಯವಾಗಿತ್ತು. ಪೂರ್ವ ಆಫ್ರಿಕಾದ ವಹಿಂದ್ ಎನ್ನುವ ಒಂದು ಬುಡಕಟ್ಟು ಜನಾಂಗ ಡ್ರಮ್‌ ಅನ್ನು ತುಂಬಾ ಪವಿತ್ರ ಎಂದು ನಂಬಿತ್ತು. ಸುಲ್ತಾನನ್ನು ಬಿಟ್ಟು ಬೇರೆ ಯಾರಾದರೂ ಇದನ್ನು ನೋಡಿದರೆ ಪ್ರಾಣಕ್ಕೆ ಎರವಾಗುವ ಸಾಧ್ಯತೆ ಇದೆ ಎಂದು ನಂಬಿತ್ತು. 

ನಂತರ ಮಾನವರು ಇಂಪಾದ ಸಂಗೀತವನ್ನು ಹೊರಹೊಮ್ಮಿಸುವ ಸಲುವಾಗಿ ಸಂಗೀತ ವಾದ್ಯಗಳನ್ನು ಉಪಯೋಗಿಸುವ ಪರಿಕಲ್ಪನೆಯನ್ನು ವಿಕಾಸಗೊಳಿಸಿದರು. ಸಂಗೀತ ವಾದ್ಯಗಳ ವಿಕಸನದಲ್ಲಿ ಈ ಸಮಯದವರೆಗೆ, ಮಾಧುರ್ಯ ಹಾಡುವುದರಲ್ಲಿ ಮಾತ್ರ ಸಾಮಾನ್ಯವಾಗಿತ್ತು. ಭಾಷೆಯಲ್ಲಿ ಪುನರಾವರ್ತನೆಯ ಕ್ರಿಯೆಯಂತೆ ವಾದ್ಯ ನುಡಿಸುವವರು ಮೊದಲು ಪುನರುಕ್ತಿಯನ್ನು ನಂತರ ವ್ಯವಸ್ಥೆಯನ್ನು ವಿಕಾಸಗೊಳಿಸಿದರು. ಸ್ವಲ್ಪ ಬೇರೆ ಬೇರೆ ಅಳತೆಯ ಎರಡು ಟ್ಯೂಬುಗಳನ್ನು ಸೇರಿಸಿ ಮಾಧುರ್ಯದ ಮೊದಲ ರೂಪವನ್ನು ಸೃಷ್ಟಿಸಲಾಯಿತು, ಒಂದು ಟ್ಯೂಬ್ "ಸ್ಪಷ್ಟ" ಧ್ವನಿಯನ್ನು ಮತ್ತು ಇನ್ನೊಂದು "ಆಳವಾದ" ಧ್ವನಿಯಲ್ಲಿ ಉತ್ತರವನ್ನು ಹೊರಹೊಮ್ಮಿಸುವುದು. ಇಂತಹ ವಾದ್ಯ ಜೋಡಿಗಳು ಬುಲ್‍ರೋರರ‍್ಗಳು, ಸ್ಲಿಟ್ ಡ್ರಮ್‍ಗಳು, ಚಿಪ್ಪಿನ ಕಹಳೆಗಳು, ಮತ್ತು ಚರ್ಮದ ಡ್ರಮ್‍ಗಳನ್ನು ಒಳಗೊಂಡಿವೆ. ಈ ವಾದ್ಯ ಜೋಡಿಗಳನ್ನು ಉಪಯೋಗಿಸಿದ ಸಂಸ್ಕೃತಿಗಳು ಅವುಗಳ ಜೊತೆ ಲಿಂಗಗಳನ್ನು ಹೊಂದಿತ್ತು; ಹೆಚ್ಚು ದೊಡ್ಡದಾದ ಅಥವಾ ಹೆಚ್ಚು ಶಕ್ತಿಶಾಲಿಯಾಗಿರುವ ವಾದ್ಯ "ತಂದೆ" ಯಾಗಿತ್ತು, ಚಿಕ್ಕ ಅಥವಾ ಮಂದ ವಾದ್ಯ "ತಾಯಿ"ಯಾಗಿತ್ತು. ಮೂರು ಅಥವಾ ಹೆಚ್ಚು ಸ್ವರಗಳ ವಿನ್ಯಾಸಗಳು ಮೊದಲ ಕ್ಸಿಲೋಫೋನಿನ ರೂಪದಲ್ಲಿ ಹೊರಹೊಮ್ಮುವ ಮೊದಲು, ಸಂಗೀತ ವಾದ್ಯಗಳು ಸಾವಿರಾರು ವರ್ಷಗಳವರೆಗೆ ಇದೇ ರೀತಿಯಲ್ಲಿ ಅಸ್ತಿತ್ವದಲ್ಲಿದ್ದವು. ಕ್ಸಿಲೋಫೋನುಗಳು ದಕ್ಷಿಣ ಪೂರ್ವ ಏಷ್ಯಾದ ಮುಖ್ಯಭೂಭಾಗ ಮತ್ತು ಕುದುರುಗಡಲುಗಳಲ್ಲಿ ಹುಟ್ಟಿಕೊಂಡವು, ನಂತರ ಆಫ್ರಿಕ, ಯುರೋಪು, ಮತ್ತು ಅಮೇರಿಕಗಳಲ್ಲಿ ಹರಡಿತು. ಕ್ಸಿಲೋಫೋನುಗಳ ಜೊತೆಗೆ, ಸರಳವಾದ ಮೂರು ಲೆಗ್‌ ಬಾರ್‌ಗಳನ್ನು ಸೂಕ್ಷ್ಮವಾಗಿ ಕಟ್ಟುವ ಮೂಲಕ, ಭೂಮಿ ತಂತಿ ವಾದ್ಯ, ಭೂಮಿ ಸಿತಾರ್, ಸಂಗೀತ ಧನಸ್ಸು ಮತ್ತು ಜಾವ್ ಹಾರ್ಪ್‌‍ಗಳಂತಹ ವಾದ್ಯಗಳನ್ನು ವಿವಿಧ ಜನಾಂಗಗಳು ಅಭಿವೃದ್ಧಿ ಪಡಿಸಿದವು.

ಆಧುನಿಕತೆ ಇತಿಹಾಸ
ಪ್ರಾಚೀನ ಪದ್ಧತಿಗಳು
ಪ್ರಾಚೀನ ಮತ್ತು ಇತಿಹಾಸಪೂರ್ವ
ಸಾಚ್ಸ್-ಹಾರ್ನ್‌ಬೊಸ್ಟೆಲ್